Opkikkerbom bars los in bokswêreld | Netwerk24
Engeland beboet vir slakkepas boulwerk
Die Engelse krieketspan is met 20% van sy wedstrydgeld beboet vir sy slakkepas boulwerk in die derde en laaste T20-wedstryd teen die Proteas Sondag in Centurion.
MultiChoice stoot op 1 April oudergewoonte die prys van DStv op, maar net sommige pakkette word daardeur geraak.
26 Julie 2019 13:30
Dillian Whyte was hier in die negende ronde van sy geveg teen Oscar Rivas teen die planke. Hy het egter opgestaan om met punte te wen.Foto: Getty Images
Dillian Whyte is glo “verpletter” oor die nuus dat hy positief getoets het vir ’n verbode middel.Foto: Gettty Images
Die bokswêreld wag in spanning om te hoor waarom die Britse swaargewig Dillian Whyte toegelaat is om te veg al is hy voor sy geveg die afgelope naweek positief vir die gebruik van ’n verbode middel getoets.
Whyte het Oscar Rivas van Colombia Saterdag in die O2-arena in Londen verslaan.
“Dis belangrik dat mense nie moet dink dat die nuus net onder die mat gevee en weggesteek is nie,” het die promotor Eddie Hearn aan die BBC gesê.
Die Britse bokspromotor Eddie Hearn.Foto: Getty Images
“Dillian Whyte het voor die geveg voor ’n onafhanklike paneel deskundiges verskyn in verband met die toets. Daar is ’n proses gevolg en mense moet wag tot hy ’n verklaring uitreik, voor hulle hom kruisig.”
Yvon Michel, Rivas se promotor, sê hulle het nie vooraf van die positiewe toets geweet nie.
Whyte is al voorheen vir twee jaar uit boks geskors toe hy glo “onwetend” ’n verbode middel ingekry het.
As hy weer skuldig bevind word, kan dit die einde van sy boksloopbaan beteken.
Whyte is ’n verpligte aanspraakmaker op Deontay Wilder, die Wêreldboksraaad se kampioen, se titel.
Wilder het Whyte Donderdag in die sosiale media ’n “donkie” genoem.
Intusssen wil niemand sê watter verbode middel Whyte geneem, of “onwetend” ingekry, het nie.
Die bokser sal volgens Hearn nog ’n verklaring uitreik.
Meer oor: Dillian Whyte | Brittanje | Colombia | Positief | Boks | Swaargewig | Opkikkers
Boks-beamptes ook vir dwelms getoets